Hesperinidae

Hesperinidae er en liten familie av primitive mygg som er beslektet med hårmygg.

 Utseende 
Middels store, slanke mygg. Ligner hårmygg, men kan skilles fra disse på de lange antennene. Kroppen er ganske slank. Hodet er lite, med små fasettøyne som ikke møtes i pannen, og tre punktøyne (ocelli). Antennene er lange og tynne og består av 12 ledd. Munndelene er lite utviklet. Vingene er store, med et tydelig årenett. Et karakteristisk trekk er at den første lange åren etter vingespissen (R4+5, feilaktig kalt R5 på tegningen) er sterkt krummet. Beina er lange og slanke, med små sporer på leggene (tibiae). 

Larvene er hvitaktige, lange og tynne, sylindriske, med en tydelig hodekapsel. De har et par vorteføtter på det fremste segmentet, åndehull (spirakler) på siden av de fleste kroppssegmentene og en del korte hår.

 Levevis 
Hesperinidene er skogsinsekter. Larvene lever i råtnende ved av ulike treslag som ligger under vann, og kan være ganske tallrike i Øst-Asia. De voksne insektene klekkes tidlig på våren, og hannene ser ut til å sverme. Ellers er lite kjent om leveviset deres. Denne familien er ikke funnet i Norge, men en art finnes lenger sør i Europa.

 Fossile arter 
Hesperinidene i dag er en meget artsfattig gruppe, men det er beskrevet en god del fossile arter som muligens eller sannsynligvis bør regnes til Hesperinidae. Sannsynligvis er de få nålevende artene en liten rest av en tidligere ganske artsrik insektgruppe.

 Systematisk inndeling 
Inntil nylig ble slekten Hesperinus plassert i en familie for seg selv, men nyere, fylogentiske undersøkelser Ševčik, J., Kaspřák, D., Mantič, M. Fitzgerald, S., Ševčiková, T., Tóthová, A., & Jaschhof, M., 2016. Molecular phylogeny of the megadiverse insect infraorder Bibionomorpha sensu lato (Diptera). PeerJ4:e2563;DOI10.7717/peerj.2563.tyder på at slektene Hesperinus og Penthetria er beslektet og bør plasseres i samme underfamilie Skartveit, J. & Ansorge, J., 2020. A new genus and subfamily of fossil Bibionidae (Diptera) from the Lower Cretaceous, with new classification of the Bibionidae. Palaeoentomology 3(2): 163-172..

 orden tovinger, Diptera
 underorden mygg, Nematocera
 overfamilie Bibionoidea
 familie Hårmygg (Bibionidae)
 underfamilie Hesperininae
 slekten Hesperinus Walker, 1848 Walker,F.,1848. List of the specimens of Dipterous Insects in the collection of the British Museum, 229 pp.
 Hesperinus brevifrons Walker, 1848 – Nord-Amerika
 Hesperinus conjugens Schiner, 1868 Schiner, J.R., 1868. Reise der Österreichischen Fregatte Novara um die Erde in den Jahren 1857, 1858, 1859. Zoologischer Theil, Zweiter Band. Diptera. Kaiserlich-Königliches Hof- und Staatsdrückerei, Wien. 388 pp. – Brasil
 Hesperinus cuspidistylus Hardy og Takahashi, 1960 Hardy, D.E. & Takahashi, M.,1960.Revision of the Japanese Bibionidae (Diptera, Nematocera). Pacific Insects 2: 383-449.– Japan
 Hesperinus graecus Papp, 2010 -Papp, L., 2010. A study on Hesperinus Walker with description of a new species (Diptera: Hesperinidae). Acta Zoologica Academiae Scientiarum Hungaricae 56: 347-370. Hellas
 Hesperinus imbecillus (Loew, 1858) Loew,H.,1858. Ueber einige neue Fliegengattungen. Berliner Entomologische Zeitschrift 2:101-122.– Sør- og Mellom-Europa
 Hesperinus nigratus Okada, 1934 Okada, I.,1934.Über die Gattungen Hesperinus und Pachyneura. Insecta Matsumarana 9: 24-26.– Japan
 Hesperinus ninae Papp & Krivosheina, 2010 Papp, L. & Krivosheina, M.G., 2010. Description of a new species of Hesperinus Walker, 1848 from the North Caucasus, Russia (Diptera: Hesperinidae). Russian Entomological Journal 18: 293-297.- Russland
 Hesperinus rohdendorfi Krivosheina og Mamaev, 1967 Krivosheina, N.P. & Mamaev, B.M.,1967. Novye dannye o semejstvakh Hesperinidae i Pachyneuridae i ikh polozhenie v otryade dvukrylykh (Diptera). Zoologichesky Zhurnal 46: 235-247.– Øst-Sibir og Det fjerne østen
 †Hesperinus electrus Skartveit, 2009 Skartveit, J., 2009. Fossil Hesperinidae and Bibionidae (Diptera: Bibionoidea) from Baltic amber. Studia dipterologica 15: 3-42.
 †Hesperinus heeri (Heyden & Heyden, 1865) Heyden, C.H.G. von & Heyden, L.F.J.D. von,1865. Bibioniden aus der rheinischen Braunkohle von Rott. Palaeontographica 14: 19-30. Skartveit, J. & Wedmann, S., 2021. Revision of fossil Bibionidae (Diptera) from the Oligocene of Germany. Zootaxa 4909: 1-77.
 †Hesperinus hyalopterus Skartveit, 2009
 †Hesperinus macroculatus Skartveit, 2009
 Slekten Penthetria Meigen, 1803

 Referanser 

 Kilder 
 Krivosheina, N.P. 1997. Family Hesperinidae. Side 35-39 i: Papp, L. og B. Darvas (red.): Contributions to a Manual of Palaearctic Diptera. Volume 2. Science Herald, Budapest.

 Eksterne lenker 

 Norsk Entomologisk forening – for deg som vil lære mer om insekter.

Kategori:Mygg

it:Hesperinus
Kategori:Dyr formelt beskrevet av Francis Walker